24.2.2022.
HR
Službeni list Europske unije
L 45/1395 KOMISIJA PILOT-PROJEKTI
POGLAVLJE PP 01 — ISTRAŽIVANJE I INOVACIJE (nastavak) PP 01 22
(nastavak)
PP 01 22 01
(nastavak) Napomene Opći je cilj ovog pilot-projekta stvoriti prvu javnu bazu podataka Unije o modelima koji se temelje na ljudskoj biologiji i metodama koje ne uključuju životinje, čime će se znanstvenoj zajednici omogućiti otvoren pristup s, među ostalim, projektnim nezaraznim i odborima za etičku reviziju.
U postupcima istraživanja i ispitivanja u cijeloj Uniji svake se godine koristi oko 10 milijuna životinja, a u cijelom svijetu oko 200 milijuna životinja.
Zajednički istraživački centar - Referentni laboratorij Europske unije za alternative ispitivanju na životinjama (GU JRC EURL ECVAM) Komisije pokrenuo je 2017. niz studija kako bi preispitao dostupne i nove modele koji ne uključuju životinje, a koji se upotrebljavaju za istraživanje u sedam područja bolesti: 1) bolesti dišnog sustava 2) rak dojke 3) imunoonkologija 4) imunogenost naprednih terapijskih lijekova 5), neurodegenerativni poremećaji, 6) kardiovaskularne bolesti i 7) autoimunitet.
Prva dva istraživanja (o bolestima dišnog sustava i raku dojke) objavljena su 2020., a ostala bi se trebala provesti 2021.
Unatoč tim iznimnim naporima postoji opasnost da taj rad brzo postane zastario s obzirom na to da je brzo povećanje znanja popraćeno smanjenjem korisnog vijeka trajanja tog znanja.
Stoga je cilj ovog pilot-projekta razviti automatiziranu bazu podataka umjetne inteligencije u kojoj se prikupljaju i strukturiraju metode koje ne uključuju životinje koje se upotrebljavaju u biomedicinskim istraživanjima.
Metode koje ne uključuju životinje odgovaraju in strukturiraju metodama koje se temelje na ljudskim stanicama i modificiranim tkivima ili in silico pristupima koji primjenjuju računalno modeliranje i simulaciju.
Upotrebom umjetne inteligencije za rudarenje velikog dijela objavljene literature omogućuje se stvaranje i održavanje ažuriranog, najsuvremenijeg izvora znanja kojim se udružuju metode koje ne uključuju životinje, a koje se primjenjuju na biomedicinska istraživanja.
Nadalje, pristupom koji se temelji na umjetnoj inteligenciji omogućit će se razvoj održivog osmišljanja i provedbe platforme, koju treća strana može lako održavati i koja se može dodatno poboljšati potporom u zajednici.
Razumijevanjem i razmjenom informacija o uspješnim metodama koje ne uključuju životinje u biomedicinskim istraživanjima očekuje se da će se potaknuti, olakšati i potencijalno ubrzati prelazak znanstvene zajednice na metodologije koje se temelje na ljudskoj biologiji.
Naime, upotreba modela i metoda koji se temelje na biologiji čovjeka ključna je za poboljšanje relevantnosti biomedicinskih istraživanja, povećanje vjerojatnosti da će se rezultati prenijeti na pacijente i ubrzavanje prijenosa rezultata istraživanja u kliničke i javnozdravstvene prakse.
Upotreba umjetne inteligencije ključna je za automatizaciju i isplativo dohvaćanje goleme količine podataka koja će biti potrebna kako bi se osiguralo da znanje ostane ažurirano i aktualno.
Zapravo, primjena umjetne inteligencije već se pokazala korisnom te je institucije Unije kao što je EFSA često upotrebljavaju za automatizaciju znanosti utemeljene na dokazima.
Ciljevi: Krajnji je cilj da ovaj pilot projekt dovede do razvoja prve javne baze podataka Unije za metode koje ne uključuju životinje i temelje se na ljudskoj biologiji u svrhe biomedicinskih istraživanja.
To će se postići sljedećim: — Kombiniranjem rezultata postojećih sedam studija GU JRC EURL ECVAM kako bi se stvorila početna baza podataka. — Primijenom tih rezultata kako bi se omogućilo osposobljavanje algoritma koji se temelji na umjetnoj inteligenciji i koji će dodatno popuniti bazu podataka i osigurati njezinu ažurnost. — Osmišljavanjem daljnje integracije kako bi se baza podataka proširila i obuhvatila metode koje ne uključuju životinje za druge bolesti ljudi. — Razvojem jednostavnog mrežnog sučelja kako bi se olakšalo javno pretraživanje sadržaja i omogućilo filtriranje metoda koje ne uključuju životinje za određene bolesti ljudi.